**Izziņa par atzinumos sniegtajiem iebildumiem**

|  |
| --- |
| Ministru kabineta noteikumu projekts "Grozījumi Ministru kabineta 2016. gada 15. marta noteikumos Nr. 160 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi" |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums:  | 30.09.2019., 01.11.2019., 11.11.2019. |
|  |  |
| Saskaņošanas dalībnieki | Finanšu ministrija, Tieslietu ministrija |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija, Tieslietu ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav. |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | **MK noteikumu projekta 1. un 2.punkts:**“ 1. Izteikt 9.punkta ievaddaļu šādā redakcijā:"9. Pieejamais kopējais attiecināmais finansējums līgumam par projekta īstenošanu un finansēšanas nolīgumam ir 166 462 726 euro, ieskaitot Eiropas Reģionālās attīstības fonda finansējumu – 141 493 317 euro – un valsts budžeta finansējumu – 24 969 409 euro. Maksimālais attiecināmais Eiropas Reģionālās attīstības fonda finansējuma apmērs ir 85 % no pieejamā kopējā attiecināmā finansējuma, tai skaitā:""2. Svītrot 10. punktu." | **Finanšu ministrijas 27.09.2019. 1.iebildums:**“Vēršam uzmanību, ka 4.2.1.1.pasākuma “Veicināt energoefektivitātes paaugstināšanu dzīvojamās ēkās” snieguma ietvara rezerves finansējumu varēs atbrīvot tikai pēc Ministru kabineta lēmuma par Finanšu ministrijas informatīvā ziņojuma par darbības programmas “Izaugsme un nodarbinātība” snieguma ietvara rezerves finansējuma izlietojumu[[1]](#footnote-1) apstiprināšanu. Attiecīgi šobrīd noteikumu projekta 1. un 2.punkta turpmāka virzība nav atbalstāma.” | **Ņemts vērā** | Skatīt MK noteikumu projekta precizēto redakciju. |
|  | **MK noteikumu projekta 1. un 2.punkts:**“ 1. Izteikt 9.punkta ievaddaļu šādā redakcijā:"9. Pieejamais kopējais attiecināmais finansējums līgumam par projekta īstenošanu un finansēšanas nolīgumam ir 166 462 726 euro, ieskaitot Eiropas Reģionālās attīstības fonda finansējumu – 141 493 317 euro – un valsts budžeta finansējumu – 24 969 409 euro. Maksimālais attiecināmais Eiropas Reģionālās attīstības fonda finansējuma apmērs ir 85 % no pieejamā kopējā attiecināmā finansējuma, tai skaitā:""2. Svītrot 10. punktu." | **Finanšu ministrijas 07.11.2019. 1.iebildums:**“Lūdzam svītrot Ministru kabineta 2016.gada 15.marta noteikumu Nr.160 “Darbības programmas “Izaugsme un nodarbinātība” 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.1.specifiskā atbalsta mērķa pasākuma “Veicināt energoefektivitātes paaugstināšanu dzīvojamās ēkās” īstenošanas noteikumi”” (turpmāk – MK noteikumi Nr.160) 10.punktu un izteikt MK noteikumu Nr.160 9.punkta ievaddaļu šādā redakcijā:“9. Pieejamais kopējais attiecināmais finansējums līgumam par projekta īstenošanu un finansēšanas nolīgumam ir 166 462 726 *euro*, ieskaitot Eiropas Reģionālās attīstības fonda finansējumu – 141 493 317 *euro* – un valsts budžeta finansējumu – 24 969 409 *euro*. Maksimālais attiecināmais Eiropas Reģionālās attīstības fonda finansējuma apmērs ir 85 % no pieejamā kopējā attiecināmā finansējuma, tai skaitā:”” | **Ņemts vērā** | Skatīt MK noteikumu projekta precizēto redakciju. |
|  | **MK noteikumu projekta 5.punkts:**“5. Izteikt 68.1 punktu šādā redakcijā:"68.1 Dzīvokļu īpašnieku pilnvarotā persona var veikt energoefektivitātes pakalpojuma sniedzēja atlasi energoefektivitātes paaugstināšanas pasākumu īstenošanai. Tā izvēlas energoefektivitātes pakalpojuma sniedzēju atbilstoši sabiedrības "Altum" norādījumiem un ievērojot, ka pilnvarotā persona neatrodas interešu konfliktā ar energoefektivitātes pakalpojuma sniedzēju, t.i., pilnvarotā persona, tās dalībnieks (akcionārs), biedrs, padomes vai valdes loceklis, jebkuras minētās personas radinieks līdz otrajai radniecības pakāpei, laulātais vai svainis līdz pirmajai svainības pakāpei vai pilnvarotās personas prokūrists vai komercpilnvarnieks nav energoefektivitātes pakalpojuma sniedzējs vai energoefektivitātes pakalpojuma sniedzēja apakšuzņēmējs, kā arī pilnvarotā persona nav energoefektivitātes pakalpojuma sniedzēja vai tā apakšuzņēmēja dalībnieks (akcionārs), biedrs, padomes vai valdes loceklis, prokūrists vai komercpilnvarnieks.” | **Finanšu ministrijas 27.09.2019. 2.iebildums:**“Lai nodrošinātu, ka energoefektivitātes pakalpojumu sniedzēju (ESKO) līmenī netiek sniegts komercdarbības atbalsts, tai skaitā ESKO negūst finansiālās priekšrocības, tām energoefektivitātes projektos jādarbojas uz tirgus noteikumiem un atalgojums tām jānosaka pēc tirgus cenas principa. Ja noteikumu projekts paredz, ka dzīvokļu īpašnieku pilnvarotā persona izvēlas energoefektivitātes pakalpojuma sniedzēju atbilstoši sabiedrības “Altum” norādījumiem, nevis atklātā, pārredzamā, nediskriminējošā un konkurenci nodrošinošā konkursa procedūrā, lūdzam papildināt noteikumu projekta 5.punktā izteikto 68.1 punktu, nosakot, ka energoefektivitātes projekta laikā sabiedrība “Altum” nodrošinās, ka ESKO netiek pārkompensēts, tai skaitā attiecībā uz atlīdzību ESKO.” | **Daļēji ņemts vērā,****panākta vienošanās elektroniskās saskaņošanas laikā**Skaidrojam, ka norādījumu izstrādes būtība ir nodrošināt atklātu, pārredzamu, nediskriminējošu un konkurenci nodrošinošu konkursa procedūru, tāpat kā tas ir ar būvkomersantu atlasi, kas netiek veikta saskaņā ar Publisko iepirkumu likumu, bet gan saskaņā ar Altum vadlīnijām. | Skatīt Anotācijas I sadaļas “Tiesību akta projekta izstrādes nepieciešamība” 2. punktu “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” precizēto redakciju. |
| **Finanšu ministrijas 11.10.2019. 1.iebildums:**“1. Joprojām uzturam Finanšu ministrijas 2019.gada 27.septembra atzinuma Nr.12/A-21/4519 2.iebildumu un papildus lūdzam ņemt vērā, ka energoefektivitātes pakalpojumus sniedzēji (turpmāk – ESKO) ir saimnieciskās darbības veicēji, kas sniedz pakalpojumu dzīvokļu īpašniekiem. Papildus vēršam uzmanību uz Ekonomikas ministrijas sniegto skaidrojumu par ESKO iesaisti 4.2.1.1.pasākuma “Veicināt energoefektivitātes paaugstināšanu dzīvojamās ēkās” ietvaros, kas sniegts Ministru kabineta 2017. gada 18. jūlija noteikumu Nr. 410 “Grozījumi Ministru kabineta 2016. gada 15. marta noteikumos Nr. 160 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.1. specifiskā atbalsta mērķa pasākuma “Veicināt energoefektivitātes paaugstināšanu dzīvojamās ēkās” īstenošanas noteikumi”” anotācijā.” | **Ņemts vērā**Vēršam uzmanību, ka Finanšu ministrijas atzinuma 1.punktā nav norādīti konkrēti problemātiskie noteikumu projekta punkti vai neskaidrie aspekti, līdz ar to skaidrojumi tiek sniegti un labojumi veikti ņemot vērā neformālās komunikācijas laikā noskaidroto: 1. Atkārtoti skaidrojam un vēršam uzmanību, ka noteikumu projekts nosaka, ka ESKO atlase ir jāveic saskaņā ar PIL vai saskaņā ar sabiedrības “Altum” norādījumiem, **lai nodrošinātu to, ka atlase tiek veikta atklātā, pārredzamā, nediskriminējošā un konkurenci nodrošinošā konkursa procedūrā.** Esam skaidrojuši, ka šāda pati pieeja tiek piemērota būvkomersantu, būvuzraugu un autoruzraugu atlasei kopš 2016.gada (<https://www.altum.lv/lv/pakalpojumi/maju-energoefektivitate/energoefektivitates-projekta-piegadataju-atlase/piegadataju-atlases-vadlinijas/>).

Ekonomikas ministrija ir papildinājusi noteikumu projekta anotāciju ar atlases posmiem.Papildus Finanšu ministrijas 21.03.2017. atzinuma 4.iebildums:“4. Lai nodrošinātu, ka pasākuma ietvaros energoefektivitātes pakalpojumu sniedzējs nesaņem valsts atbalstu, proti netiek pārkompensēts, lūdzam papildināt MK noteikumu projekta 18.punktā ietverto 68.3 punktu ar jaunu apakšpunktu, kas noteiktu, ka **dzīvokļu īpašnieki energoefektivitātes pakalpojumu sniedzēju izvēlas nodrošinot tiem ekonomiski izdevīgāko pasākumu**.”Šis FM iebildums tika ņemts vērā, MK noteikumus Nr.160 papildinot ar 68.4 punktu.Saskaņā ar FM atzinumu Ekonomikas ministrija 68.4, kā arī 68.3 punktā ierosina izmaiņas, nosakot, ka šajā MK noteikumu Nr.160 punktos noteiktais ir jāievēro dzīvokļu īpašnieku pilnvarotajai personai.Lai atvieglotu administratīvo slogu, ESKO atlases gadījumā atlases norisi Altum pārbaudīs pie granta pieteikuma izvērtēšanas.1. Ekonomikas ministrija ņem vērā, ka ESKO ir saimnieciskās darbības veicēji. Ekonomikas ministrija nekādā gadījumā šo skaidrojumu nevēlas mainīt. MK noteikumu Nr.410 anotācijā ir skaidrots, ka:

“ESKO Pasākuma ietvaros nevar būt dzīvokļu īpašnieku pilnvarotā persona un energoefektivitātes paaugstināšanas pasākumu vadītājs, jo ESKO veic saimniecisko darbību, sniedzot pakalpojumu dzīvokļu īpašniekiem”.Šī pieeja nav mainījusies, tāpēc arī noteikumu projekta anotācijā ir norādīts:“Ierosinātās izmaiņas MK noteikumu Nr. 160 68.1 punktā nosaka, ka ESKO atlases ietvaros **pasūtītājam (dzīvokļu īpašnieku pilnvarotajai personai) būs jāievēro prasības par interešu konflikta neesamību**, kā arī sabiedrības “Altum” norādījumi, kas šajā gadījumā būs ESKO atlases vadlīnijas.” Prasība, ka pilnvarotā persona un ESKO nedrīkst būt interešu konfliktā izslēdz iespēju ESKO būt dzīvokļu īpašnieku pilnvarotajai personai. Ekonomikas ministrijas ieskatā tas ir skaidri norādīts gan noteikumu projektā iekļautajās normās, gan noteikumu projekta anotācijā. | **Noteikumu projekts papildināts ar 6. un 7.punktu šādā redakcijā:**“6. 68.3 punkta ievaddaļā vārdu “īpašnieki” aizstāt ar vārdu savienojumu “īpašnieku pilnvarotā persona”.7. 68.4 punktā vārdu “īpašniekiem” aizstāt ar vārdu savienojumu “īpašnieku pilnvarotajai personai”.**Precizēta noteikumu projekta anotācija** |
|  | **MK noteikumu projekts** | **Finanšu ministrijas 27.09.2019. 3.iebildums:**“ 3. Vēršam uzmanību, ka no Eiropas Savienības Tiesu judikatūras izriet, ka gadījumā, ja komercdarbības atbalsta saņēmējs ir pārkāpis Komisijas 2013.gada 18.decembra Regulas (ES) Nr.1407/2013 par Līguma par Eiropas Savienības darbību 107. un 108.panta piemērošanu de minimis atbalstam (turpmāk – Komisijas regula Nr.1407/2013), prasības, atbalsta sniedzējs pats pēc savas iniciatīvas veic visa nelikumīgā komercdarbības atbalsta atgūšanu un tam ir jāpieprasa no šī atbalsta saņēmēja procenti par visu laikposmu, kurā tas ir guvis labumu no šī atbalsta, pēc likmes, kas vienāda ar likmi, kura būtu tikusi piemērota, ja šim atbalsta saņēmējam minētajā laikposmā attiecīgā atbalsta summa būtu bijusi jāaizņemas tirgū[[2]](#footnote-2). Attiecīgi, ja ir pārkāptas Komisijas regulas Nr.1407/2013 prasības, atbalsta saņēmējam ir pienākums atmaksāt atbalsta sniedzējam visu projekta ietvaros saņemto komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi. Ņemot vērā augstāk minēto, lūdzam papildināt noteikumu projektu ar jaunu punktu, kas paredz komercdarbības atbalsta atgūšanu kopā ar procentiem, norādot, ka ja komercdarbības atbalsta saņēmējs ir pārkāpis Komisijas regulas Nr.1407/2013 prasības, komercdarbības atbalsta saņēmējam ir pienākums atmaksāt [institūcijai – atbalsta sniedzējam] visu projekta ietvaros saņemto komercdarbības atbalstu, kas piešķirts saskaņā ar konkrēto regulu, kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi.” | **Ņemts vērā** | **MK noteikumu projekts papildināts ar 6. punktu šādā redakcijā:**“6. Papildināt noteikumus ar 871. punktu šādā redakcijā:"871. Ja finansējuma saņēmējs ir pārkāpis Komisijas regulas Nr. 1407/2013 prasības, iesniedzējam ir pienākums atmaksāt atbalsta sniedzējam visu projekta ietvaros saņemto valsts atbalstu, kas piešķirts saskaņā ar attiecīgo regulu, kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 11. pantā noteikto procentu likmes piemērošanas metodi.”” |
|  | **Finanšu ministrijas 11.10.2019. 2.iebildums:**“ 2. Ievērojot noteikumu projekta 5.punktā ietvertajā 87.1 punktā veiktos precizējumus, lūdzam pievērst uzmanību tam, ka šobrīd šajā tiesību normā tiek lietots termins “finansējuma saņēmējs” un “iesniedzējs”, kas potenciāli rada juridisku neskaidrību. Ievērojot to, ka komercdarbības atbalsts, kas sniegts saskaņā ar Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108.panta piemērošanu de minimis atbalstam (turpmāk – Komisijas regula Nr.1407/2013), Komisijas regulas Nr.1407/2013 pārkāpuma gadījumā, ir atgūstams no tā subjekta, kas šo atbalstu ir saņēmis, aicinām atbilstoši precizēt noteikumu projekta 5.punktā ietverto 87.1 punktu.” | **Ņemts vērā**Papildus norma precizēta ņemot vērā MK noteikumos Nr.160 lietoto terminoloģiju. | **Noteikumu projekta 8.punkts izteikts šādā redakcijā:**“ 8. Papildināt noteikumus ar 871. punktu šādā redakcijā:"871. Ja šo noteikumu 79. punktā minētais dzīvokļa īpašnieks ir pārkāpis Komisijas regulas Nr. 1407/2013 prasības, tam ir pienākums atmaksāt sabiedrībai "Altum" visu saņemto de minimis atbalstu, kas piešķirts saskaņā ar attiecīgo regulu, kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk - regula Nr. 794/2004), 10. pantu, tiem pieskaitot 100 bāzes punktus, no dienas, kad de minimis atbalsts tika izmaksāts šo noteikumu 79. punktā minētajam dzīvokļa īpašniekam līdz tā atgūšanas dienai, ievērojot regulas Nr. 794/2004 11. pantā noteikto procentu likmes piemērošanas metodi."”**Precizēta noteikumu projekta anotācija** |
|  | **Tieslietu ministrijas 10.10.2019. atzinuma 1.iebildums:**“1. Noteikumu projekta 5. punktā noteikts, ka finansējuma saņēmējam ir pienākums atmaksāt piešķirto atbalstu kopā ar procentiem, kurus publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Regula Nr. 794/2004) 10. pantu un "tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai". Norādām, ka Regulā Nr. 794/2004 nav norādīta prasība procentiem pieskaitīt 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai. Tajā pašā laikā Regulas Nr. 794/2004 9. panta 2. daļā ir noteikts, ka ''procentu likmi aprēķina, pieskaitot 100 pamata punktus naudas tirgus viena gada likmei. Ja šādas likmes nav pieejamas, izmanto naudas tirgus trīs mēnešu likmes vai, ja tādu nav, izmanto peļņu no valsts parādzīmēm''. Pamatojoties uz iepriekš minēto, lūdzam precizēt noteikumu projekta 5. punktu attiecībā uz procentu likmes noteikšanas metodi atbilstoši Regulas Nr. 794/2004 9. pantam.” | **Daļēji ņemts vērā,****panākta vienošanās elektroniskās saskaņošanas laikā**Informējam, ka pēc oficiāla pieprasījuma Finanšu ministrijas Komercdarbības atbalsta kontroles departamentam (turpmāk – KAKD) tika saņemts sekojošs skaidrojums:“KAKD, balstoties arī uz telefonsarunā ar Tieslietu ministrijas atbildīgo personu par konkrēto iebildumu (Lindu Bernāni), skaidro, ka noteikumu projekta 5. punkts ir saglabājams sākotnēji piedāvātajā redakcijā, ņemot vērā sekojošus apsvērumus:- pirmkārt, Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – regula nr. 794/2004) 9. panta 2. punktā jēdziens “pamata punkti” ir tiešais (nekorektais) tulkojums no jēdziena “*basis* *points*”, kas attiecīgi ir uzskatāms par ekonomikas terminu “bāzes punkti”, kas apzīmē noteiktu decimālskaitli “0,01”, līdz ar to jēdziena “pamata punkti” lietošana varētu radīt neizpratni tiesību piemērotājam;- otrkārt vēršam Jūsu uzmanību, ka saskaņā ar Eiropas Savienības tiesas judikatūru lietā C-349/17 tika skaidri noteikts, ka regulas nr. 794/2004 nosacījumi nav ne tieši, ne pēc analoģijas piemērojami attiecībā uz dalībvalsts iestādēm, bet gan saistoši Eiropas Komisijai, līdz ar to regulas nr. 794/2004 nosacījumu ieviešana un redakciju precizēšana ir dalībvalsts brīva griba, ko konkrētajā gadījumā normatīvā akta izstrādātājs ir izvēlējies, lai nodrošinātu vienādu pieeju nelikumīgā komercdarbības atbalsta atgūšanas praksē.”Pamatojoties uz augstāk minēto, ņemts vērā KAKD lūgums precizēt noteikumu projekta anotāciju ar skaidrojumu saistībā ar Eiropas Savienības tiesas sprieduma attiecināmību konkrētajā lietā. |
|  | **Noteikumu projekts** | **Ekonomikas ministrijas priekšlikums:**“Spēkā esošā MK noteikumos Nr. 160 noteiktā kārtība paredz, ka pirms granta pieteikuma iesniegšanas sabiedrībā “Altum” ir nepieciešams saņemt sabiedrības “Altum” atzinumu par energoefektivitātes paaugstināšanas dokumentāciju (MK noteikumu Nr. 160 40. punkts). Ņemot vērā, ka ESKO pakalpojuma būtība ir nodrošināt augstas kvalitātes ekspertīzi energoefektivitātes jomā, kā arī uzņemties visus ar energoefektivitātes paaugstināšanas projekta īstenošanu un rezultātiem saistītos riskus (MK noteikumu Nr. 160 68.53. punkts), kā arī nodrošināt detalizētu projekta budžetu, Ekonomikas ministrijas ieskatā gadījumos, kad projektu īsteno ESKO, pirms granta pieteikuma iesniegšanas sabiedrībā “Altum” nav nepieciešams saņemt sabiedrības “Altum” atzinumu par energoefektivitātes paaugstināšanas tehnisko dokumentāciju. Sabiedrība “Altum” veiks tehniskās dokumentācijas izvērtējumu tad, kad pilnvarotā persona iesniegs granta pieteikumu, jo šajā brīdī ESKO būs nodrošinājusi tehniskās dokumentācijas un detalizēta projekta budžeta izstrādi.” | **Noteikumu projekts precizēts atbilstoši Ekonomikas ministrijas priekšlikumam** | **Noteikumu projekts papildināts ar 1.punktu šādā redakcijā:**“ 1. Izteikt 38.1 punktu šādā redakcijā:"38.1 Ja dzīvokļu īpašnieki energoefektivitātes paaugstināšanas pasākumu īstenošanai ir izvēlējušies energoefektivitātes pakalpojuma sniedzēju, 39.2.-39.7. punktos minētos dokumentus pilnvarotā persona sabiedrībā "Altum" iesniedz kopā ar šo noteikumu 50. punktā noteikto granta pieteikumu."” |
|  | **Noteikumu projekts** | **Finanšu ministrijas 11.10.2019. atzinuma priekšlikums:**“Vēršam uzmanību, ka valsts atbalsta programmas ieviešanu nosaka Ministru kabineta noteikumi, t.sk., ievērojot Attīstības finanšu institūcijas likumā noteikto kārtību, līdz ar to akciju sabiedrības “Attīstības finanšu institūcijā Altum” norādījumi energoefektivitātes pakalpojuma sniedzēju, būvkomersantu, autoruzraugu, būvuzraugu un citu piegādātāju atlasei nav uzskatāmi par ārējiem normatīvajiem aktiem. Pamatojoties uz iepriekš minēto, lūdzam izvērtēt un ietvert noteikumu projektā visus būtiskus akciju sabiedrības “Attīstības finanšu institūcijā Altum” norādījumu valsts atbalsta nosacījumus, lai tie būtu saistoši arī trešajām personām.” | **Netiek ņemts vērā,****panākta vienošanās elektroniskās saskaņošanas laikā**4.2.1.1.pasākums tiek ieviests saskaņā ar šādu pieeju, kuru ir saskaņojusi Finanšu ministrija, kopš 2016.gada.Finanšu ministrija 19.08.2015. elektroniskā atzinuma 47.iebildumā lūdza skaidrot: “47. […] Papildus lūdzam skaidrot, kā tiks nodrošināts tas, lai būvkomersanti tiktu atlasīti pēc vienādiem principiem, ko būs iespējams pārbaudīt (vai Altum izstrādās attiecīgus metodiskos norādījumus) vai arī noteikt, ka piemērojama Ministru kabineta 2013.gada 4.jūnija noteikumos Nr.299 “Noteikumi par iepirkuma procedūru un tās piemērošanas kārtību pasūtītāja finansētiem projektiem” noteiktā procedūra”. Ekonomikas ministrija skaidroja, ka: “Būvkomersantu atlase pēc vienādiem principiem tiks nodrošināta saskaņā ar Altum metodiskiem norādījumiem, kā arī Altum pārliecināsies, vai pilnvarotai personai ar pakalpojumu sniedzēju nav interešu konflikts, izmaksas ir pamatotas. Ja Altum būs bažas par kādu no minētajiem principiem, pilnvarotai personai būs nepieciešams veikt atkārtotu pakalpojumu sniedzēju atlasi, jo šādā situācijā arī Altum uzņemsies finanšu risku”. Finanšu ministrija šo skaidrojumu akceptēja un attiecīgi 4.2.1.1.pasākums saskaņā ar šo vienošanos ir ticis īstenots.Papildus lūdzam Finanšu ministriju ņemt vērā, ka 4.2.1.1.pasākuma īstenošanu gandrīz nepārtraukti auditē CFLA, Revīzijas iestāde un Vadošā iestāde. Līdz šim nav norādīts, ka piegādātāju atlase saskaņā ar sabiedrības “Altum” norādījumiem ir nekorekta vai, ka trešās puses šīs vadlīnijas neievēroto. |  |
|  | **Noteikumu projekta anotācija** | **Tieslietu ministrijas 10.10.2019. atzinuma 2.iebildums:**“2. Vēršam uzmanību, ka noteikumu projekta anotāciju nepieciešams aizpildīt atbilstoši Ministru kabineta 2009. gada 7. aprīļa noteikumu Nr. 300 ''Ministru kabineta kārtības rullis'' 3. punktam, kas noteic, ka Ministru kabineta tiesību akta projektam pievieno anotāciju, kurā aizpildīta vismaz sadaļa par tiesību akta projekta nepieciešamību, tas ir, anotācijas I sadaļa, bet pārējās anotācijas sadaļas aizpilda, ja tiesību akta projekts skar attiecīgajā anotācijas sadaļā minētos jautājumus. Norādām, ka Tieslietu ministrijai nav iespējams precīzi izvērtēt, kuras noteikumu projekta normas ir ieviestas atbilstoši noteikumu projekta 5. punktā norādītajām Komisijas 2013. gada 18. decembra Regulai (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam un Regulas Nr. 794/2004 10. pantam, kā arī Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 11. pantam. Ņemot vērā minēto, lūdzam precizēt noteikumu projekta anotāciju, jo Tieslietu ministrija varēs sniegt precīzu izvērtējumu par noteikumu projekta atbilstību minētajai regulai pēc anotācijas V sadaļas, jo īpaši 1. tabulas, aizpildīšanas.” | **Ņemts vērā** | **Noteikumu projekta anotācija papildināta ar**  **V. nodaļu “Tiesību akta projekta atbilstība Latvijas Republikas starptautiskajām saistībām”** |

|  |
| --- |
| Jānis Siliņš |
| (par projektu atbildīgās amatpersonas vārds un uzvārds) |
| Enerģētikas finanšu instrumentu nodaļas vecākais eksperts |
| (amats) |
| 67013005 |
| (tālruņa un faksa numurs) |
| Janis.Silins@em.gov.lv  |
| (e-pasta adrese) |

Siliņš

Tel.: 67013005

e-pasts: Janis.Silins@em.gov.lv

1. Saskaņā ar Ministru kabineta 2019.gada 23.aprīļa sēdes protokollēmuma Nr.21 23.§ “Informatīvais ziņojums “Par Kohēzijas politikas Eiropas Savienības fondu investīciju aktualitātēm līdz 2018.gada 31.decembrim un 2019.gada februāra ikmēneša operatīvā informācija”” 8.punktu. [↑](#footnote-ref-1)
2. Sk. 2019.gada 5.marta Tiesas sprieduma lietas C-349/17 142.punktu. [↑](#footnote-ref-2)